stanford-oval/wikipedia huggingface dataset:
Quora
Historia

Quoran perustivat 2009 kaksi entistä Facebookin työntekijää, Charlie Cheever ja Adam D'Angelo. Sivusto avautui 4. tammikuuta 2010, ensin vain kutsutuille jäsenille.
Lokakuussa 2016 Quora aloitettiin espanjan kielellä. Vuonna 2017 käynnistyivät ranskan-, italian-, saksan- ja japaninkieliset versiot. Vuonna 2018 käynnistyivät hindin-, portugalin- ja indonesiankieliset versiot ja vuonna 2019 suomen-, telugun-, gujaratin-, malayalamin-, arabian-, heprean- ja ruotsinkieliset versiot.
Vuonna 2018 Quora joutui tietomurron kohteeksi ja noin 100 miljoonan käyttäjän tiedot vuodettiin verkkoon.
Vuonna 2021 Quora luopui todellisen nimen poltiikasta käyttöehdoissaan sekä anonyymistä kysymystoiminnosta, joka mahdollisti kysymyksien esittämisen nimettömänä. Lisäksi Quora esitteli vuonna 2021 Quora+-palvelun, joka mahdollisti osan Quoran sisällöstä suljettavan maksumuurin taakse.
Rahoitus

Quora keräsi vuonna 2010 rahoitusta yli kymmenen miljoonaa dollaria Benchmark Capitalilta, ja yritys arvioitiin noin sadan miljoonan euron arvoiseksi.
Forbes kertoi Quoran keränneen 2012 50 miljoonaa dollaria ja yhtiö oli arvioitu 400 miljoonan arvoiseksi. Huhtikuussa 2014 Quora oli saanut 80 miljoonaa dollaria lisärahoitusta pääasiassa Tiger Global -sijoitusyhtiöltä. Entiset rahoittajat Benchmark Capital, Matrix Partners, North Bridge Venture Partners ja Peter Thiel olivat myös sijoittaneet uudelleen yhtiöön. Yhtiö toivoi tämän riittävän tekemään toiminnan voitolliseksi ja liiketoimintajohtaja Marc Bodnick kertoi tavoitteena olevan yhtiön itsenäisyyden säilyttäminen.
Forbesin toimittaja Alex Konrad pohti Tiger Globalin motiiveja. Oliko sen hyvin pitkään tuottamattomassa investoinnissa altruistisia tarkoitusperiä, vai luottiko sijoitusyhtiö joskus kaukana tulevaisuudessa tuleviin voittoihin? Bodnickin mukaan Quora pyrki pääsemään rahastamaan palvelusta keskipitkällä aikavälillä, mutta ei ollut menemässä pörssiin useisiin vuosiin.
Vuonna 2016 yhtiö alkoi rajatusti sijoittaa kysymyssivuille mainoksia. Venture Beatin mukaan Quora alkoi silloin ensimmäisen kerran rahastaa sivustollaan.
Suosio

Jo vuonna 2011 Quoralla oli Guardianin mukaan mahdollisesti yli 500 000 rekisteröitynyttä käyttäjää. Lehden mielestä Quoran silloiset kilpailijat, kuten Yahoo Answers, Formspring, Mahalo ja Ask.com, olivat paljolti hylänneet käyttäjäpohjaiset kysy-vastaa-palvelut. Lehti vertasi Quoran seuraamistoimintoa Twitteriin ja arveli sen olevan osa sivuston suosiota.
Forbes sanoi vuonna 2014 Quoran kertoneen sen kattavan 400 000 aihetta ja sen suosituimpien kirjoittajien saavan aina miljoona seuraajaa kuukaudessa. Forbes kuitenkin huomautti Quoran "tunnetusti pidättäytyvän" esittämästä tarkkoja lukuja.
D'Angelo kertoi kesäkuussa 2017, että Quoralla on yli 200 miljoonaa kävijää kuukaudessa. Huhtikuussa 2017 käyttäjiä raportoitiin olevan yli 190 miljoonaa kuukaudessa. Syyskuussa 2018 Quora ilmoitti rikkoneensa 300 miljoonan kuukausittaisen kävijäennätyksen.
Kieliversiot

Quora on saatavilla yli 20 kielellä, myös suomeksi ja ruotsiksi.
Aiheesta muualla

Quora.com Virallinen verkkosivu
Ratva järv

| Ratva järv |
| --- | --- |
Valtiot:  Viro
Maakunnat:  Itä-Virumaa
Kunnat:  Alutagusen kunta
Koordinaatit:  59°13′14″N, 27°13′37″E
Järvinumero:  vee2024200
Mittaustietoja
Pinnankorkeus:  55 m
Rantaviiva:  2,328 km
Pinta-ala:  25,2 ha
Keskisyvyys:  1 m
Suurin syvyys:  1,5 m
Valuma-alue:  8,5 km²
Saaria:  1
 fiRatva järv 
Ratva järv  on Virossa Itä-Virumaalla Alutagusen kunnassa sijaitseva järvi.
Maantietoa

Järven pinta-ala on 25 hehtaaria ja se on 700 metriä pitkä ja 600 metriä leveä. Metsäjärvi sijaitsee Ratvan raban koillispäässä. Sillä on yksi soistunut saari, jonka pinta-ala on 0,48 ha. Vedenpinnan korkeus on keskimäärin 55,0 m mpy. Järven valuma-alueen laajuus on 8,5 neliökilometriä, johon sisältyy sitä ympäröivää suota.
Järvi on luodattu ja sen keskisyvyys on metrin verran ja suurin syvyys 1,5 metriä. Järven laskennalliseksi tilavuudeksi voidaan määrittää 0,00025 kuutiokilometriä eli 0,25 miljoonaa kuutiometriä . Järven rantaviivan pituus on 2,3 kilometriä ja sen rannat ovat soistunutta metsämaata. Järveen ei ole kartan mukaan johdettu suo-ojia eikä sillä ole laskuojaa. Se on autio eikä sinne johda tietä.
Järven luokittelu ja ekologia

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu (vir. keskmise karedusega kihistumata veega järv).
Järvi luokitellaan limnologisesti samanaikaisesti sekä kovavetiseksi järveksi että miksotrofiseksi järveksi  (vir. kalgiveeline miksotroofne tai kalgiveeline segatoiteline, KM). Silloin järven veden kalkkipitoisuus on joko keskikorkea tai korkea ja sen ravinnepitoisuudet ovat korkeat. Järvi on tällöin rehevöitynyt. Järven vedessä on myös korkea humuspitoisuus.
Remo Fischer

Remo Fischer
Remo Fischer (s. 13. elokuuta 1981 Bäretswil, Zürichin kantoni, Sveitsi) on sveitsiläinen maastohiihtäjä.
Fischer sijoittui Torinon olympialaisissa 2006 seitsemänneksi 4 × 10 kilometrin viestissä. Vancouverin olympialaisissa 2010 hän oli viidestoista 15 kilometrin vapaan hiihtotavan kilpailussa. MM-kilpailuissa hänen paras henkilökohtainen sijoituksensa on kuudestoista sija 15 kilometrillä Oberstdorfissa 2005. Parisprintissä hän on ollut kahdestoista Sapporossa 2007 ja 4 × 10 kilometrin viestissä seitsemäs Liberecissä 2009.
Fischer kilpaili maailmancupissa ensimmäisen kerran Davosissa joulukuussa 2002. Ensimmäisen pistesijansa hän sai oltuaan 23:s Ramsaun 30 kilometrin kilpailussa joulukuussa 2004. Kymmenen parhaan joukkoon hän sijoittui ensimmäisen kerran oltuaan viides Davosin 15 kilometrin kilpailussa helmikuussa 2007. Hänen toistaiseksi ainoa henkilökohtaisen kilpailun palkintosijansa on kolmas tila Oslon 50 kilometrin vapaan hiihtotavan kilpailussa maaliskuussa 2008. Hän kuului 4 × 10 kilometrin maailmancup-viestin voittaneeseen Sveitsin joukkueeseen La Clusaz'ssa joulukuussa 2010.
Aiheesta muualla

Virallinen sivusto (saksaksi)
Etelänkrilli

| Etelänkrilli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kuoriäyriäiset Malacostraca
Lahko::  Krillit Euphausiacea
Heimo::  Euphausiidae
Suku::  Euphausia
Laji::  superba
Kaksiosainen nimi
 Euphausia superba  Dana, 1850 
Katso myös
   Etelänkrilli Wikispeciesissä   Etelänkrilli Commonsissa 
Infobox OKNimi-testi OKIUCN-testi OK: 
Etelänkrilli (Euphausia superba) on äyriäinen, joka elää suurina parvina Etelämannerta ympäröivissä merissä. Se on eteläisten merialueiden ekosysteemien avainlaji.
Ulkonäkö ja koko

Etelänkrilli kasvaa noin kuusi senttiä pitkäksi, ja painaa noin kaksi grammaa.  Se on läpikuultava, ja selkäpuoleltaan ruskean sävyinen. Silmät ovat pyöreät, koirailla suuremmat kuin naarailla. Yhteensulautunutta päätä ja keskiruumiista peittää selkäkilpi; niitä seuraa lihaksikas 6-jaokkeinen takaruumis. Tuntosarvet ovat suhteellisen lyhyet. Maailman etelänkrillien yhteenlaskettu massa on luultavasti suurempi kuin minkään muun eläinlajin. 1980-luvulla sen laskettiin olevan noin 500 miljoonaa tonnia, mutta määrä on vähentynyt siitä ainakin joillakin alueilla.
Levinneisyys

Etelänkrilliä tavataan vyöhykkeellä, joka kiertää Etelämantereen ympäri polaaririntaman sisäpuolella jonkin matkaa irti rantaviivasta. Krilliparvet eivät ole jakautuneet tasaisesti tälle vyöhykkeelle, vaan suosivat tiettyjä paikkoja, jotka johtuvat joko ravinnoksi kelpaavan kasviplanktonin ja petoeläinten liikkeistä tai virtauksista ja pohjan muodoista. Krilliparvet liikkuvat, tiivistyvät ja hajaantuvat eri vuoden- ja vuorokaudenaikoina.
Lisääntyminen ja elintavat

Etelänkrillit laskevat munansa veteen alkukesästä: tammi-helmikuussa. Kukin naaras laskee tuhansia munia päällimmäisessä sadan metrin vesikerroksessa. Munat vajoavat kymmenen päivän ajan, ja toukat kuoriutuvat jopa kahden kilometrin syvyydessä. Ne kehittyvät toukkavaiheiden kautta aikuiseksi, ja osa saavuttaa sukukypsyyden kaksivuotiaina, osa vasta kolmantena vuonna. Toisin kuin monet sukulaisensa, etelänkrillit jatkavat kuoren vaihtamista säännöllisesti läpi elämänsä. Kun ravintoa on runsaasti, ne kasvavat nopeasti, ja voivat vaihtaa kuorta jopa 2-4 viikon välein. Kun ravinnosta on pulaa, laji jatkaa kuorenvaihtoa mutta muuttuu pienemmäksi. Lajin on aiemmin arveltu elävän kaksivuotiaaksi, mutta on tutkimustuloksia, jotka viittaavat etelänkrillien elävän jopa yksitoistavuotiaiksi.
Fong Sai Yuk II

| Fong Sai Yuk II> 方世玉續集 |
| --- | --- |

Ohjaaja:  Corey Yuen
Käsikirjoittaja:   Kin Chung Chan  Jay On 
Tuottaja:  Jet Li
Säveltäjä:  Lowell Lo
Pääosat:   Chang Lung  Adam Cheng  Jet Li  Kai Chun Wah  Amy Kwok  Michelle Reis  Josephine Siao  Corey Yuen 
Valmistustiedot
Valmistusmaa:  Hongkong
Tuotantoyhtiö:   Eastern Productions Limited  Metro-Goldwyn Distributing Corp. 
Levittäjä:  Netflix
Ensi-ilta:  1993
Kesto:  95 min
Alkuperäiskieli:  kantoninkiina
Edeltäjä:  Fong Sai Yuk
Aiheesta muualla
IMDb 
Elonet
AllMovie
Infobox OKNimi-testi OK: 
Fong Sai-yuk II (kiin. 方世玉續集) on vuonna 1993 julkaistu taisteluelokuva ja jatko-osa elokuvalle Fong Sai Yuk. Elokuvan pääosia esittävät Jet Li, Josephine Siao, Adam Cheng, Michelle Reis, Amy Kwok, Corey Yuen, Ji Chunhua ja Peter Chan. Elokuvan on ohjannut Corey Yuen.
Aiheesta muualla

Fong Sai Yuk II Internet Movie Databasessa (englanniksi)
Fong Sai Yuk II Elonet.
Rheinmetall Rh202

| Rheinmetall Rh202 |
| --- | --- |

Aseen tyyppi:  yksiputkinen konetykki
Alkuperämaa:   Saksa
Palvelushistoria
Valmistushistoria
Valmistajat:  Rheinmetall
Tekniset tiedot
Malli:  Rh202
Paino:  75 kg
Pituus:  2 612 mm
Piipun pituus:  2 002 mm
Kaliiperi:  20 mm x 139
Toimintatapa:  kaasutoiminen
Tulinopeus:  880–1 000 laukausta minuutissa
Lähtönopeus:  1 050–1 150 m/s
Tehokas kantama:  2 000 metriä
Maksimikantama:  7 000 metriä
Rheinmetall Rh202 on saksalaisen Rheinmetallin valmistama 20 millimetrin konetykki. Se on käytössä muun muassa saksalaisvalmisteisissa Marder-jalkaväentaisteluajoneuvoissa, Luchs-tiedusteluvaunussa sekä joissakin Wieselin muunnoksissa. Tykki on käytössä myös Argentiinan taisteluajoneuvoissa.
Tykki on käytössä Saksan ja Irlannin laivastoissa.
Rh202 Marderissa
Aiheesta muualla

Wikimedia Commonsissa on kuvia tai muita tiedostoja aiheesta .
Army Guide MK 20 RH 202
Jane's (Archive.org)
Rautpohja

Funktionalistinen kerrostalo Rautpohjassa
Rautpohja on pienalue Mäki-Matin kaupunginosassa Jyväskylässä. Se sijaitsee noin 1,5 kilometrin päässä kaupungin ydinkeskustasta. Rautpohjan pienalueen pinta-alasta suurin osa teollisuusaluetta, mutta siellä on myös kerrostalokortteleita. Alueen väkiluku oli 710 vuoden 2020 lopussa.
Rautpohjassa sijaitsee vuosina 1938–1940 rakennettu kerrostaloalue, joka kuuluu museoviraston tekemään luetteloon valtakunnallisesti arvokkaista rakennetuista kohteista. Nämä 14 funktionalistista lamellitaloa, johtajan ja insinöörien asuintalot sekä huoltorakennus rakennettiin Valtion tykkitehtaan työläisiä varten. Kerrostaloalueen suunnittelivat Airi Seikkala-Viertokangas ja Märtha Lilius-Tallroth. Rautpohjassa on myös toinen kerrostaloalue, jossa on sekä 1940-luvun loppupuolella että 2010-luvulla valmistuneita kerrostaloja.
Alueella sijaitsevat Moventas-yhtiön tehdas, Valmetin Rautpohjan tehdas ja Savelan voimalaitos.
Rautpohjan nimi viittaa samannimiseen Tuomiojärven lahteen. Teollisuusalue nimettiin lahden mukaan ennen sitä lähempänä sijaitsevan Kortepohjan perustamista.
Kuvia

Suojelualueen funkkistaloja.
Vuonna 1948 rakennettu kerrostalo Valajankadulla.
Vuonna 2011 rakennettu kerrostalo Valajankadulla.
Valmetin tehdas Rautpohjassa.
Teollisuusaluetta.
Aiheesta muualla

Kuvia tai muita tiedostoja aiheesta Rautpohja Wikimedia Commonsissa
Jyväskylän kaupunginosat suuralueittain
| --- | --- |
01 Kantakaupunki:  1. Keskusta (Kirkkopuisto) · 2. Harju · 3. Puistola (Aren aukio; Tourujoki) · 4. Lutakko · 5. Mattilanpelto · 6. Mäki-Matti (Hippos; Rautpohja)  · 9. Kukkumäki · 11. Nisula (Viitaniemi) · 12. Taulumäki · 14. Tourula (Kangas) · 29. Mannila
02 Kypärämäki-Kortepohja:  7. Kypärämäki (Köhniö) · 8. Savela · 17. Kortepohja (Haukkala; Kortesuo; Laajavuori; Ylioppilaskylä)
03 Lohikoski-Seppälänkangas:  13. Lohikoski  (Holsti; Kyyhkysenmäki; Lahjaharju; Paloniemi) · 19. Seppälänkangas  (Heinälampi) · 48. Tyyppälä · 64. Ankeriasjärvi
04 Huhtasuo:  15. Kangasvuori (Pupuhuhta; Rasinrinne; Seppälä) · 20. Huhtasuo (Huhtakeskus; Kangaslampi; Sulku)
05 Kuokkala:  22. Ristonmaa · 23. Kuokkala (Ainolanranta; Kekkola; Pohjanlampi; Tikka) · 24. Kuokkalanpelto · 25. Ristikivi · 26. Nenäinniemi · 27. Hämeenlahti (Samulinniemi)
06 Keltinmäki-Myllyjärvi:  18. Keltinmäki (Keltinkeskus; Mustalampi; Myllyjärvi; Mäyrämäki; Ylä-Myllyjärvi) · 35. Taka-Keljo · 36. Hanhiperä · 37. Valkeamäki
07 Keljo:  10. Keljo (Keljonkeskus; Tarhamäki; Valkola) · 21. Keljonkangas (Sarvivuori) · 28. Sääksvuori · 30. Etelä-Keljo
08 Halssila:  16. Halssila  (Aittorinne; Kivistö; Tuohimutka)
09 Säynätsalo:  31. Säynätsalo · 32. Lehtisaari · 33. Muuratsalo (Haikka) · 34. Kinkovuori
10 Tikkakoski-Nyrölä:  58. Nyrölä · 60. Kuikka · 61. Tikka-Mannila · 62. Tikkakoski · 63. Kuukanpää
11 Palokka-Puuppola:  41. Palokka · 42. Mannisenmäki · 43. Rippalanmäki · 44. Haukkamäki · 45. Kirri · 46. Heikkilä · 47. Pappilanvuori · 49. Hiekkapohja · 50. Matinmäki · 51. Jylhänperä · 52. Puuppola · 53. Saarenmaa · 57. Vertaala
12 Vaajakoski-Jyskä:  65. Sulunperä · 66. Jyskä · 67. Väinölä · 68. Haapaniemi · 69. Vaajakoski (Wessmanninmäki) · 70. Kaunisharju · 71. Tölskä · 72. Kanavuori · 73. Hupeli (Kairahta) · 74. Laajaranta  (Vuoritsalo) · 75. Oravasaari · 76. Pohjola · 77. Pitkäjärvi · 78. Leppälahti · 79. Mehtovuori
13 Kuohu-Vesanka:  38. Ruoke · 54. Vesanka (Perälä) · 55. Kuohu · 56. Varsalanperä
14 Korpilahti:  80. Kirkonmäki · 81. Ikolanmäki · 82. Iloniemi · 83. Kemppaisenmäki · 84. Kotamäki · 85. Tähtiniemi · 86. Korpiaho-Heinosniemi · 87. Tikkala (Moksi; Sarvenperä; Tikkala) · 88. Hirvimäki-Puolakka (Saakoski) · 89. Vespuoli (Oittila; Putkilahti)
Raiden

Raiden tarkoittaa seuraavia asioita:
Raijin, japanilaisessa mytologiassa esiintyvä ukkosenjumala
Raiden Tameemon (Seki Tarōkichi, 1767–1825), japanilainen sumopainija
Raiden (Metal Gear), Metal Gear -pelisarjassa esiintyvä hahmo
Raiden (Mortal Kombat), Mortal Kombat -pelisarjan hahmo
Mitsubishi J2M "Raiden", toisen maailmansodan aikainen japanilainen hävittäjä
Raiden 18, Hiromu Arakawan piirtämä manga
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Raiden”, voi hakea sivunnimihaulla, laajalla sivunnimihaulla tai tekstihaulla.
Ferrol

| Ferrol |
| --- | --- |

 lippu:  vaakuna
 Kunnan sijainti Galiciassa
 Ferrol
 Koordinaatit: 43°28′N, 8°15′W 
Valtio:  Espanja
Hallintoalue:  Galicia
Maakunta:  A Coruña
Pinta-ala:  
 – Kokonaispinta-ala:  82,65 km²
Väkiluku (2016):  68 308
 – Väestötiheys:  826 as./km²
 
 www.ferrol.es 
Infobox OKVirheellinen NIMI-arvo: 
Ferrol on kaupunki ja kunta Luoteis-Espanjassa. Ferrol sijaitsee Atlantin rannikolla A Coruñan maakunnassa Galician itsehallintoalueella. Kunnan väkiluku on 68 308 (2016) ja metropolialueen 241 528 (2011).[lähde? ]
Ferrol on merkittävä laivanrakennuksen keskus ja Espanjan laivaston tukikohta. Kaupunki oli kenraali Francisco Francon syntymäpaikka ja tunnettiin hänen mukaansa nimellä El Ferrol del Caudillo vuosina 1938–1982.
Tunnettuja ihmisiä

Francisco Franco (1892–1975), caudillo
Gonzalo Torrente Ballester (1910–1999), kirjailija
Mabel Rivera (s. 1952), näyttelijä
Nacho Novo (s. 1979), jalkapalloilija
Kuvia

Kaupungintalo
Praza de Armas
Rúa Magdalena
Praza da Constitución
Parador de Ferrol
Aiheesta muualla

Kuvia tai muita tiedostoja aiheesta Ferrol Wikimedia Commonsissa
Kunnan sivusto (Arkistoitu – Internet Archive) (espanjaksi)
Rautjärvi (Mäntyharju)

| Rautjärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju, Kouvola
Koordinaatit:  61°17′48″N, 26°37′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskujoki:  Rautjoki Nurmaanjärveen 
Järvinumero:  14.915.1.002
Mittaustietoja
Pinnankorkeus:  82,4 m  
Pituus:  2,5 km  
Leveys:  1,2 km  
Rantaviiva:  9,291 km  
Pinta-ala:  1,1398 km²   
Saaria:  9 
 fiRautjärvi 
Rautjärvi  on Etelä-Savossa Mäntyharjulla ja Kouvolassa Nurmaan lähellä sijaitseva järvi.
Maantietoa

Järvi on 2,5 kilometriä pitkä, 1,2 kilometriä leveä, ja sen pinta-ala on 114 hehtaaria eli 1,1 neliökilometriä. Sillä on 9 saarta, joiden yhteispinta-ala on 0,4 hehtaaria.   Sen rantaviivan pituus on 9,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Nurmaanjärven valuma-alueeseen (14.915) se kuuluu. Järven vedenpinnan korkeus on 82,4 metriä mpy.
Raiden 18

Raiden 18 on Hiromu Arakawan piirtämä manga, jonka hän on piirtänyt pitäessään taukoa suosituimman mangansa, Fullmetal Alchemistin tekemisestä. Teoksen julkaisija on Shogakukan. Tyyliltään Raiden 18 on shōnen- eli poikien mangaa. Se ilmestyi vuosina 2005-2006. [lähde? ]
Forest

Wikisanakirjassa on tähän liittyvä sananselitys: .
Forest tai The Forest voi tarkoittaa ainakin seuraavia:
Forest, kunta Brysselin pääkaupunkiseudulla Belgiassa
Forest, paikkakunta Mississippissä, Yhdysvalloissa
Forest, venäläinen kansallissosialistinen black metal -yhtye
Forest, Circlen albumi vuodelta 2004
The Forest, videopeli vuodelta 2014
The Forest, kauhuelokuva vuodelta 2016
Forest-nimisiä henkilöitä:
Emmelie de Forest (s. 1993), tanskalainen laulaja
Jean Forest (1926–2024), kanadalainen yliopiston rehtori ja poliitikko
Lee De Forest (1873–1961), yhdysvaltalainen keksijä
Mark Forest, oik. Lou Degni (1933–2022), yhdysvaltalainen kehonrakentaja, elokuvanäyttelijä ja oopperalaulaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Forest”, voi hakea sivunnimihaulla, laajalla sivunnimihaulla tai tekstihaulla.
Rautolampi

| Rautolampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°34′17″N, 24°00′23″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ähtärinjärven alue (35.43)
Laskuoja:  oja Sappionjokeen 
Järvinumero:  35.434.1.001
Mittaustietoja
Pinnankorkeus:  154,6 m  
Rantaviiva:  0,781 km  
Pinta-ala:  3,153 ha  
Saaria:  ei saaria 
 fiRautolampi 
Rautolampi on Etelä-Pohjanmaalla Ähtärissä Ähtärin keskustaajaman lähellä sijaitseva lampi.
Maantietoa

Lammen pinta-ala on 3,2 hehtaaria, se on 300 metriä pitkä ja 200 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 800 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Sappionjoen valuma-alueeseen (35.434) se kuuluu. Lammen vedenpinnan korkeus on 154,6 metriä mpy.
Raider Nation

Black hole Oakland Raidersien kotiottelussa helmikuussa 2009.
Raider Nation (suom. Raider-Kansa) on NFL:ssä pelaavan Oakland Raidersin epävirallinen faniryhmä. Heillä on oma katsoja-alueensa Raidersien kotikentällä O.co Coliseumissa (Sektorit 104-107), jota kutsutaan nimellä "black hole". (suom. Musta aukko).
Yhdysvaltalainen Raidersien entisestä kotikaupungista Los Angelesista kotoisin oleva rap-artisti Ice Cube on tehnyt Raider Nationista kertovan samannimisen laulun. Se julkaistiin elokuussa 2009.
Käännös suomeksi
Forest (Bryssel)

| Forest Vorst |
| --- | --- |
 lippu:  vaakuna
 Forest punaisella osana Brysselin aluetta.
Valtio:  Belgia
Alue:  Bryssel
Hallinto:  
 – Hallinnon tyyppi:  Kunta
 – Pormestari:  Marc-Jean Ghyssels
Kunnanvaltuusto:  37 paikkaa
Pinta-ala:  
 – Kokonaispinta-ala:  6,25 km²
Väkiluku (2012):  53 312
 – Väestötiheys:  8 530 as./km²
 
 www.forest.irisnet.be 
Infobox OKVirheellinen NIMI-arvo: 
Forest (ranskaksi) tai Vorst (hollanniksi) on Belgiassa sijaitseva kunta, osa Brysselin pääkaupunkiseutua.  Sen pinta-ala on 6.2 km2 ja vuonna 2012 siellä oli 53 312 asukasta.
Forestissa on ollut autotehdas vuodesta 1949. Nykyisin siellä tuotetaan Audin A1-mallia. Tehdas työllistää noin 2200 henkeä.
Aiheesta muualla

Kuvia tai muita tiedostoja aiheesta Forest (Bryssel) Wikimedia Commonsissa
http://www.forest.irisnet.be
Richard Thompson

Richard Thompson -nimisiä henkilöitä ovat muun muassa seuraavat:
Richard Thompson (s. 1949), brittiläinen rock-muusikko
Richard Thompson (s. 1985), trinidadtobagolainen pikajuoksija
Richard W. Thompson (1809–1900), yhdysvaltalainen poliitikko, laivastoministeri
Richard Thompson (1957–2016), yhdysvaltalainen sarjakuvapiirtäjä (Pellonreuna)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Richard Thompson”, voi hakea sivunnimihaulla, laajalla sivunnimihaulla tai tekstihaulla.
Eurooppalaisten lentoyhtiöiden yhteistyöjärjestö

AEA:n logo.
Eurooppalaisten lentoyhtiöiden yhteistyöjärjestö (AEA, Association of European Airlines) oli  vuonna 1952 perustettu liitto (ei kuitenkaan allianssi), jonka tavoite oli edustaa jäsenlentoyhtiöitään Euroopan unionissa sekä muualla. Liittoon kuului 22  lentoyhtiötä. Liitto lopetettiin 2016.
Liiton perustiva Air Francen, KLM:n, Sabenan ja Swissairin pääjohtajat. Liittoon kuuluu monta suurta lentoyhtiötä kuten Finnair, British Airways, Air France, KLM, Iberia ja Scandinavian Airlines System.
Entiset jäsenet

Lähde:
Aegean Airlines
airBaltic
Air France
Air Malta
Austrian Airlines
Brussels Airlines
Cargolux
Croatia Airlines
DHL Aviation
Finnair
Icelandair
KLM
LOT Polish Airlines
Lufthansa
Luxair
Scandinavian Airlines
Swiss International Air Lines
TAP Portugal
TAROM
ASL Airlines Belgium
Turkish Airlines
Ukraine International Airlines